**ZÁMER a PODMIENKY priameho nájmu majetku Žilinského samosprávneho kraja**

**č. 3205/2014/OŠaŠ-116**

**Stredná odborná škola polytechnická, Demänovská cesta 669, 031 01 Liptovský Mikuláš** (ďalej len „vyhlasovateľ“) podľa § 9a ods. 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom Žilinského samosprávneho kraja, zverejňuje **zámer prenajať časť** svojho dočasne prebytočného majetku **formou priameho nájmu**.

**Predmetom priameho nájmu je:**

**Pozemok – o výmere 43 m3 nachádzajúci sa v katastrálnom území Palúdzka, na parcele č.1761/2 zapísaná na LV č. 5270.**

**Podmienky nájmu:**

1. **Najnižšia ponuková cena** za predmet nájmu: 387,-€/m2/rok.

1. **Doba nájmu**: určitá, najviac na dobu 1 rok
2. **Účel nájmu**: parkovanie
3. **Lehota na doručenie** cenových ponúk záujemcov je **do 30.1.2015 do 14.00 hod**. Ponuku je potrebné predložiť v podateľni alebo poštou na adresu: **Stredná odborná škola polytechnická, Demänovská cesta 669, 031 01 Liptovský Mikuláš** tak, aby bola zaevidovaná v podateľni **odbornej školy polytechnickej, Demänovská cesta 669, 031 01 Liptovský Mikuláš** do **30.1.2015 do 14.00 hod.**
4. **Ponuka uchádzača musí obsahovať**: meno, priezvisko, adresu fyzickej osoby, resp. názov, sídlo a IČO právnickej osoby, zastúpenie, ponúknutú cenu a spôsob jej zaplatenia, účel využitia predmetu nájmu vzhľadom na predmet činnosti, ktorý záujemca bude v priestoroch vykonávať.

Ponuka musí byť v zalepenej obálke, označenej heslom „**Priamy nájom  č. 3205/2014/OŠaŠ-116**

**„ NEOTVÁRAŤ“.**

1. Obhliadka predmetu nájmu sa uskutoční **28.1.2015** v čase od **9:00 hod. do 15:00 hod**. Mimo tohto termínu je možné obhliadku predmetu nájmu uskutočniť vo vopred dohodnutých termínoch podľa záujmu uchádzačov tak, že uchádzač nahlási svoj záujem o miestnu obhliadku predmetu nájmu telefonicky na tel. číslach: 044/5521849 kl.30**,** zástupcovi pre technicko -ekonomické činnosti Ing. Ľubica Staroňovej
2. Vyhlasovateľ je oprávnený zmeniť alebo zrušiť podmienky nájmu, prípadne odmietnuť všetky predložené ponuky.

1. Každý uchádzač je oprávnený oboznámiť sa s identifikačnými údajmi predmetu nájmu (list vlastníctva, prípadne iné písomnosti a skutočnosti viažuce sa k predmetu nájmu) priamo u kontaktnej osoby: zástupcovi pre technicko -ekonomické činnosti Ing. Ľubici Staroňovej
2. tel.: 044/5521849. Uchádzač sa podaním svojej ponuky zaväzuje zachovávať mlčanlivosť o všetkých skutočnostiach, o ktorých sa dozvie v súvislosti s procesom získavania informácií ohľadom nájmu.
3. Vyhodnotenie predložených ponúk sa vykoná v **Strednej odbornej škole polytechnickej, Demänovská cesta 669, 031 01 Liptovský Mikuláš** komisionálne (najmenej traja členovia). S víťazom predloženej ponuky môže správca majetku uzatvoriť nájomnú zmluvu až po udelení súhlasu predsedu Žilinského samosprávneho kraja s dohodnutými (navrhnutými) podmienkami v zmluve.

V Liptovskom Mikuláši dňa **13.1.2015**

**Súhlas zriaďovateľa/vlastníka: Listom zo dňa 15.12.2014 č. 3205/2014/OŠaŠ-116**

**Za vyhlasovateľa:**

....................................................   
Ing.Drahomír Krčmárek

riaditeľ školy